কলাবতী
কলাবতী বা সর্বজয়া (বৈজ্ঞানিক নাম: Canna indica; মারাঠী ভাষায়: करदळ, করদল; সংস্কৃত: वनकेळी, বনকেলী; सर्वजया, সর্বজয়া) হচ্ছে কানাসি পরিবারভুক্ত এবং Canna গণভুক্ত একপ্রকার উদ্ভিদ। এদের আদিভূমি হচ্ছে ক্যারিবীয় অঞ্চল ও আমেরিকার ক্রান্তীয় অঞ্চল। এটি বাগানের সৌন্দর্য-ফুল হিসবেও ব্যাপকভাবে লাগানো হয়। এটি বহুবর্ষজীবি উদ্ভিদ। লম্বায় এই গাছ জাতভেদে আধ থেকে আড়াই মিটার পর্যন্ত হয়। এর ফুল ক্লীব জাতীয়। বাংলাদেশে শিক্ষার উচ্চমাধ্যমিক স্তরে একবীজপত্রী উদ্ভিদ হিসেবে কলাবতীর ভৌমপুষ্পদণ্ড পর্যবেক্ষণ অন্তর্ভুক্ত রয়েছে।